এছাড়াও এই হাদীসটি এজন্য মুনকার যে, এটি আশুরার দিনে সওম পালন করা সম্পর্কিত বিশুদ্ধ হাদীস বিরোধী। সওম পালন করলে ক কী করে ভালো খাবারের প্রশ্ন আসে? কেউ হয়তো বলবেন, রাতের বেলায় ভালো খাবারের আয়োজন হতে পারে। মূলত: সেটাও গ্রহণযোগ্য নয়। কারণ, বোখারী ও মুসলিমের বর্ণনা মতে খায়বরের ইহুদীরা এ দিনে আনন্দ-উৎসব ও সচ্ছলতা প্রদর্শন করত। রসূলুল্লাহ (সল্লাল্লাহু আলাইহি ওয়া সাল্লাম) এর বিরোধীতা করে সওম পালন করতে বলেছেন। অর্থাৎ সচ্ছলতা প্রদর্শন (ভাল খাবার ও পোষাক ব্যবহার) করা যাবে না। বরং এর বিরোধীতা করে সওম পালন করতে বলা হয়েছে। যদি এ দিনে ভাল খাবার-দাবারের আয়োজন করা হয় তবে তা ইহুদীদের সাথে সাদৃশ্য আচরণ বলে গণ্য হবে।